Giardiasis	
BNO10: A07.1	
1. Kórokozó:	Giardia lamblia (ritkán G. intestinalis, G. duodenalis).	
2. Teendők a beteggel	
2.1. Jelentés:	Bejelentésre kötelezett a gyanús, a valószínűsíthető és a megerősített eset. Egy megbetegedést csak egyszer kell bejelenteni.	
	2.1.1. Esetek osztályozása	
	Gyanús eset	Teljesül legalább egy klinikai feltétel.	
	Valószínűsíthető eset	Teljesül a klinikai és epidemiológiai feltétel.	
	Megerősített eset	Teljesül a klinikai és laboratóriumi feltétel.	
	2.1.2. Feltételek	
	Klinikai kritérium	Az alábbi tünetek legalább egyike:
- hasmenés, 
- görcsös hasi fájdalom,
- felfúvódás,
- felszívódási zavar jelei (pl. zsírszéklet, súlyvesztés),
- étvágytalanság,
- rendetlen székürítés,
- fejfájás, szédülés, 
- gyermekek esetén anaemia.	
	Epidemiológiai kritérium	Az alábbi négy epidemiológiai kapcsolat legalább egyike:
- fertőzött élelmiszerrel/ivóvízzel való érintkezés,
- emberről emberre való terjedés,
- közös forrással való érintkezés,
- környezeti expozíció.	
	Laboratóriumi kritérium	Az alábbi feltételek legalább egyike:
- Giardia lamblia ciszták vagy trophozoiták kimutatása a székletben, a nyombélnedvben vagy a vékonybélből vett biopszia szövetmintájában,
- Giardia lamblia antigén kimutatása a székletben, bélnedvben, biopszia szövetmintában,
- Giardia lamblia DNS kimutatása a székletben, bélnedvben, biopszia szövetmintában.	
2.2.  Elkülönítés:	Nem szükséges.	
2.3. Mikrobiológiai vizsgálat:	2.3.1. Klinikai mikrobiológiai diagnosztikai vizsgálat:	Kötelező. A betegség sporadikus előfordulása esetén a székletminta, esetleg a duodenális nedv bármely parazitológiai laboratóriumba küldhető vizsgálatra.	
	2.3.2.Járványügyi érdekből végzett mikrobiológiai diagnosztikai vizsgálat:	Kötelező. Járvány gyanúja esetén a székletmintát, vagy a duodenális nedvet a járványügyi feladat elvégzésére kijelölt mikrobiológiai laboratóriumba kell küldeni.	
	2.3.3.Felszabadító vizsgálat:	Nem szükséges.	
2.4. Fertőtlenítés:	Folyamatos fertőtlenítés szükséges.	
3. Teendők a beteg környezetében	
3.1. A beteggel kontaktusba kerültek felkutatása:	Kötelező.	
3.2. Járványügyi érdekből végzett mikrobiológiai szűrővizsgálat:	A beteggel érintkezett, vele epidemiológiai kapcsolatban álló személyeknél szűrővizsgálatot kell végezni, és a fertőzött személyeket a beteggel egyidejűleg javasolt gyógykezelni.	
3.3. Járványügyi megfigyelés:	Nem szükséges.	
3.4. Postexpozíciós profilaxis:	Nem szükséges. 	
3.5. Fertőzőforrás-kutatás:	Kötelező. Az ivó- vagy fürdővíz mikrobiológiai vizsgálatát el kell végezni, és célszerű a vizsgálatot a gyanúsítható élelmiszerre is kiterjeszteni.	
3.6. A terjesztő közeg felderítése:	Kötelező. Ha víz vagy élelmiszer a terjesztő közeg, az illetékes hatóságot értesíteni kell a szükséges intézkedések megtétele érdekében.